અમદાવાદ: આજે શરૂઆતે જ શેરબજાર પ્રેશરમાં ખૂલ્યું હતું. સેન્સેક્સ અને નિફ્ટીમાં ૦.૨૫ ટકાનો ઘટાડો નોંધાયો હતો. આજે શરૂઆતે બીએસઇ સેન્સેક્સ ૮૯ પોઇન્ટના ઘટાડે ૩૩,૫૯૮, જ્યારે એનએસઇ નિફ્ટી ૩૪ પોઇન્ટના ઘટાડે ૧૦,૩૫૫ પોઇન્ટની સપાટીએ ટ્રેડિંગમાં જોવા મળી હતી. મિડકેપ અને સ્મોલકેપ સેક્ટરના શેર સહિત એફએમસીજી, ઓટો, આઇટી, મેટલ અને ફાર્માસ્યુટિકલ શેરમાં વેચવાલી નોંધાઇ હતી. બેન્ક નિફટીમાં પણ ૦.૫ ટકાનો ઘટાડો નોંધાઇ ૨૫,૬૯૦ પોઇન્ટની સપાટીએ ટ્રેડિંગમાં જોવા મળી હતી.